

**REPUBLIKA HRVATSKA**

**ZAGREBAČKA ŽUPANIJA**

**GRAD IVANIĆ-GRAD**

**GRADSKO VIJEĆE**

**KLASA: 021-01/21-01/1**

**URBROJ: 238-10-03/1-22-6**

**Ivanić-Grad, 20. siječnja 2022.**

**VIJEĆNICI GRADSKOG VIJEĆA**

**GRADA IVANIĆ-GRADA**

**-svima-**

**PREDMET: Dopis predsjednika Gradskog vijeća Grada Ivanić-Grada g. Željka Pongraca uz saziv 6. sjednice Gradskog vijeća Grada Ivanić-Grada KLASA: 021-01/21-01/1, URBROJ: 238-10-03/1-22-5 od 19. siječnja 2022. godine**

Poštovani,

na temelju odredbe članka 34. stavka 3. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15, 123/17, 98/19 i 144/20), dalje u tekstu: Zakon o lokalnoj i područnoj (regionalnoj) samoupravi te članka 63. stavka 1. Poslovnika Gradskog vijeća Grada Ivanić-Grada (Službeni glasnik Grada Ivanić-Grada, broj 02/21), dalje u tekstu: Poslovnik Gradskog vijeća Grada Ivanić-Grada, predsjednik Gradskog vijeća Grada Ivanić-Grada je sazvao 6. sjednicu Gradskog vijeća Grada Ivanić-Grada koja će se održati **25. siječnja 2022. godine (utorak) u periodu od 8,00 do 14,00 sati elektroničkim putem.**

Na temelju odredbe članka 37. stavka 5. Zakona o lokalnoj i područnoj (regionalnoj) samoupravi te članka 65. Poslovnika Gradskog vijeća Grada Ivanić-Grada, u slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice predstavničkih tijela **iznimno se mogu održavati elektroničkim putem.**

Odredbom članka 39. stavka 3. Statuta Grada Ivanić-Grada (Službeni glasnik Grada Ivanić-Grada, broj 01/21) propisano je kako **Gradsko vijeće Grada Ivanić-Grada odlučuje većinom glasova**, javnim glasovanjem, **ako je sjednici nazočna većina vijećnika Gradskog vijeća Grada Ivanić-Grada.**

Odredbom točke VIII. stavka 2. Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja (pročišćeni tekst Odluke dostupan na poveznici Ravnateljstva civilne zaštite Republike Hrvatske:

<https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304>)

propisano je kako se na sjednicama predstavničkih tijela **broj prisutnih osoba ograničava s obzirom na veličinu prostora, na način da za svaku prisutnu osobu mora biti osigurano najmanje 4 m² neto površine,** uz strogo pridržavanje svih propisanih epidemioloških mjera i posebnih preporuka i uputa Hrvatskog zavoda za javno zdravstvo i obvezu da na ulazu u objekt u kojem se sjednica održava bude jasno istaknuta obavijest o najvećem mogućem broju osoba koje istovremeno mogu biti prisutne u objektu.

S obzirom na trenutno nepovoljnu epidemiološku situaciju u Republici Hrvatskoj izazvanu ubrzanim širenjem i povećanim rizikom prijenosa bolesti COVID-19, slijedom svega gore navedenog, predsjednik Gradskog vijeća Grada Ivanić-Grada je sazvao 6. sjednicu Gradskog vijeća Grada Ivanić-Grada koja će se održati 25. siječnja 2022. godine (utorak) elektroničkim putem, i to u periodu od 8,00 do 14,00 sati u kojem periodu će vijećnicima Gradskog vijeća Grada Ivanić-Grada biti omogućeno izjašnjavanje po svim točkama dnevnog reda glasovanjem na za to propisanom obrascu sukladno priloženim uputama.

S poštovanjem,

**PREDSJEDNIK GRADSKOG VIJEĆA:**

**ŽELJKO PONGRAC, pravnik kriminalist, v.r.**

Prilog:

- obrazac za glasovanje na 6. sjednici Gradskog vijeća Grada Ivanić-Grada

- upute za glasovanje

Na znanje:

Gradonačelnik Grada Ivanić-Grada

Javor Bojan Leš, dr.vet.med.